Minerale in grond | Health24
Posted by: Lora | 2007/05/14
Minerale in grond
Is dit waar dat ons grond uitgeput is en ons groente nie meer ryk is aan vitamiene en minerale nie?
Daar is tekens dat sekere streke se grond wel uitgeput raak as daar nie die korrekte bemesting gebruik word nie, maar ons is nog baie ver van vitamien- en mineraal-arme groente. As jy in gedagte hou dat een lemoen byvoorbeeld meer as 'n dag se vitamien C behoefte bevat, dan sal 'n effense afname in vit C-inhoud nie juis saak maak nie. Die beste manier om hierdie ontluikende probleem te weerstaan is om so veel variasie in die dieet as moontlik te hê. Eet elke dag ander groente en vrugte en wissel dit af met ander vorms van groente en vrugte, bv soms vars, soms bevrore (dit kom van ander dele van die land), koop soms organiese produkte, ens.